དེ་མིནལོའིསྦྲང་ཆར།དེབ་དང་པོའི་ཐོག་ཏུ་བཀོད་པའི་ལྷ་བྱམས་རྒྱལ་གྱིགྲིབ་གཟུགས་ཁྲོད་ཀྱི་མི་ཚེ།ཞེས་པའི་སྒྲུང་ཐུང་དེ་རུ།ནང་ལོགས་ཀྱི་གྲོང་ཁྱེར་ཆེན་པོ་ཞིག་ན་བོད་ཀྱི་རིག་གནས་ཞིབ་འཇུག་གི་ལས་ཁུངས་ཤིག་ཏུ་ལས་ཀ་གཉེར་བཞིན་པའི་བཀྲ་ཤིས་ནི།སློབ་གྲྭ་མཐར་ཕྱིན་ནས་ལས་གནས་སྟེང་དུ་ཞུགས་མ་ཐག་སྤོབས་སེམས་ཀྱིས་ཁེངས་ཤིང༌།ལྷད་མེད་དྭངས་གཙང་གི་བསམ་བློ་རྣམ་དག་ལྡན་པའི་ན་གཞོན་ཞིག་ཡིན་མོད།ཁོས་བོད་ཁུལ་གྱི་མང་ཚོགས་ཀྱི་འཚོ་བའི་ཆུ་ཚད་ལ་ཞིབ་རྟོག་བྱས་པའི་སྙན་ཞུ་ཞིག་གོང་རིམ་ལ་ཕུལ་སྐབས།ཁོའི་ཐད་ཀར་གྱི་མགོ་པ་བཀྲ་ཤིས་ཁ་ཆེ་ཡིས་འདི་ལྟར་བྲིས་ན་ཏང་དང་རྒྱལ་ཁབ་ཀྱི་སྲིད་ཇུས་དང་མི་མཐུན།ཕྱིར་ཁྱེར་ནས་རྩོམ་ནང་གི་གྲངས་ཀ་དེ་དག་དང་ཐ་སྙད་ཁ་ཤས་ལ་བཟོ་བཅོས་བྱས་རྗེས་ཁྱེར་ཤོག་ཅེས་སྐྱོན་བརྗོད་ནན་མོ་བྱས་པ་དང༌།ཉིན་ཁ་ཤས་ཀྱི་རྗེས་སུ་ལས་ཁུངས་དེའི་ཏང་ཨུའི་ཧྲུའུ་ཅི་དང་མགོ་པ་དང་པོ་གཉིས་ཀས་ཀྱང་གནོན་ཤུགས་བྱིན།དེ་ལྟར་བཀྲ་ཤིས་གྲིབ་གཟུགས་ཆེན་པོ་ཞིག་གི་ཁྲོད་ནས་ཐར་མ་ཐུབ་ལ་རིམ་བཞིན་རང་གི་གྲིབ་གཟུགས་ཀྱང་བོར།རྒྱུ་མཚན་ནི་གྲིབ་གཟུགས་ཀྱི་ཁྲོད་དུ་རང་གི་གྲིབ་གཟུགས་མཐོང་མི་སྲིད་པས་སོ།།